alexandrainst/scandi-wiki huggingface dataset:
Ernst Günther II av Slesvig-Holsten-Sønderborg-Augustenborg

Ernst Günther (født 11. august 1863, død 22. februar 1921) var et medlem av fyrstehuset Slesvig-Holsten-Sønderborg-Augustenborg, offiser i den prøyssiske armé.

Familie 
Hertug Ernst Günther var sønn av Frederik Christian August av Slesvig-Holsten-Sønderborg-Augustenborg og prinsesse Adelheid av Hohenlohe-Langenburg. Den 2. august 1898 giftet han seg i Coburg med prinsesse Dorothea av Sachsen-Coburg og Gotha (1881–1967), datter av Philipp av Sachsen-Coburg og Gotha (1844–1921) og Louise av Belgia (1858–1924). Paret hadde ingen barn, men adopterte i stedet i 1920 prins Johann Georg av Glücksborg og søsteren prinsesse Marie Luise, barn av Albrecht av Slesvig-Holsten-Sønderborg-Glücksborg (1863–1948) og Ortrud av Ysenburg og Büdingen (1879–1918).

Avkall på arvekrav 
I 1884 ga Ernst Günther avkall på de augustenborgske rettigheter til Slesvig-Holsten og fikk som kompensasjon slottene Sønderborg og Augustenborg med tilhørende gods, som han igjen ga avkall på i 1920 til den dansk stat. 

Han ble etterfulgt som hertug av sin fetter Albert, sønn av prins Christian. Albert ble den siste hertug av Augustenborg.

Referanser 

Hertuger av Slesvig-Holsten-Sønderborg-Augustenborg
Aftenposten mat fra Norge

Aftenposten mat fra Norge er et norsk matblad, lansert i 2016. Det kommer (per 2018) månedlig.

Opplag
Bekreftede netto opplagstall fra Mediebedriftenes Landsforening:
 2016: 17 676
 2017: 15 456
 2018: 13 648
 2019: 12 493
 2020: 10 645
 2021: 10 396

Referanser
 

Norske tidsskrifter
Kenneth Bergh

Kenneth Bergh (født 26. juni 1989) er en norsk MMA-utøver som stiller i vektklassen lett tungvekt. Han representerer klubben Frontline Academy i Oslo.

April 2016 var Bergh blant kandidatene til å delta i reality TV-serien The Ultimate Fighter, som fungerer som et springbrett inn i UFC. Hinderet for deltakelse var en kvalifiseringskamp der han møtte amerikanske Eric Spicely. Ettersom Bergh tapte kampen mot Spicely ved en kvelning gikk han glipp av muligheten for deltakelse i TV-programmet. Samtidig ble den ikke regnet som en obligatorisk kamp, hvilket medfører at Bergh offisielt fortsatt ble stående oppført som ubeseiret.

7.april 2019 ble det offentliggjort at Bergh har signert for UFC. 
Juli 2019 møtte Bergh brasilianske Antonio Trocoli i en kamp som markerte hans første offisielle tap. Kampen var del av et stevne under Dana White's Contender Series-arrangementene, som i likhet med The Ultimate Fighter fungerer som et springbrett inn i UFC. Til tross for at Bergh dominerte de første to minuttene og pådro sin motstander brudd i venstre ben, måtte han gi seg etter at motstanderen fikk kastet ham ned og festet en nakkevridningslås på ham. Senere samme måned ble det offentliggjort at Trocoli testet positivt for dopingpreparatet nandrolon før kampen mot Bergh, hvilket førte til at resultatet ble annullert.

Mot den østerrikske veteranen David Marcina i desember 2019 vant Bergh på knockout etter 21 sekunder.

MMA-resultater

Referanser

Eksterne lenker
 

Norske MMA-utøvere
Hageliv og Uterom

Hageliv og Uterom er et norsk bolig- og hagemagasin. Det utkommer, per 2018, fem ganger årlig.

Opplag
Bekreftede netto opplagstall fra Mediebedriftenes Landsforening:
 2015: 15 634
 2016: 24 752
 2017: 30 891
 2018: 20 406
 2019: 22 007
 2020: 18 817
 2021: 22 280

Referanser
 

Norske tidsskrifter
Alberto Bettiol

Alberto Bettiol (født 29. oktober 1993 i Poggibonsi) er en italiensk syklist

Han tok sin første profesjonelle seier da han vant Flandern rundt 2019.

Seire 

2019
Flandern rundt
2020
5. etappe (ITT), Étoile de Bessèges
2021
18. etappe, Giro d'Italia

Referanser

Eksterne lenker 
 

Italienske syklister
Deltakere for Italia under Sommer-OL 2020
Syklister under Sommer-OL 2020
Personer fra provinsen Siena
Etappevinnere i Giro d'Italia
Albert av Slesvig-Holsten-Sønderborg-Augustenborg

Albert John Charles Frederick Arthur George (født 26. februar 1869, død 27. april 1931 var den siste (titulær)hertug av Augustenborg. 

Han ble født på Frogmore House som nest eldste sønn av Christian av Slesvig-Holsten-Sønderborg-Augustenborg og Helena av Storbritannia (1846–1923). I 1921 etterfulgte han sin fetter Ernst Günther II av Slesvig-Holsten-Sønderborg-Augustenborg som hertug. Han giftet seg ikke, men fikk datteren Valerie Marie Schwalb (1900–1953) utenfor ekteskap. Slekten Augustenborg, som var en sidegren til huset Oldenburg, utdøde med ham på mannssiden.

Referanser 

Hertuger av Slesvig-Holsten-Sønderborg-Augustenborg
St. Elmo’s Fire

St. Elmo's Fire kan vise til flere forskjellige ting:

 Den amerikanske filmen St. Elmo's Fire.
 Det meteorologiske fenomenet Sankt Elms ild.
Stoltenbergparken

Stoltenbergparken eller Stoltenbergs park er en liten bypark like ved jernbanestasjonen og rådhuset i Tønsberg i Vestfold. Parken er omgitt av Grev Wedels gate, Halfdan Wilhelmsens allé, Jernbanegata, Tollbodgata og Stoltenbergs gate. Parken ble planlagt på 1870-tallet. Den ble opprinnelig omtalt som «Kirkegårdsparken», men endra navn i 1938.

Musikkpaviljongen i Stoltenbergparken ble innvia høsten 1924, fire år etter at fontena med statuen av satyrfiguren kom.

Referanser

Eksterne lenker
 

Byggverk i Tønsberg
Parker i Tønsberg
Shazia Majid

Shazia Majid, tidligere Sarwar, (født 1974 i Oslo) er en norsk journalist, forfatter og økonom.

Virke 
Majid er kommentator og journalist i VG og datter av arbeidsinnvandrere fra Pakistan, som kom til Norge på begynnelsen av 1970-tallet. Hun er født og oppvokst i Oslo og har sin barne- og ungdomsskole fra Rommen skole. Hun gikk på Bredtvet videregående skole og utdannet seg siden til diplomøkonom fra BI-Oslo.  

Etter utdannelsen jobbet hun 12 år som økonom i ulike private bedrifter. I 2009 byttet hun bransje, og tok en bachelorgrad i journalistikk fra Høgskolen i Oslo og Akershus. Samtidig jobbet hun i ulike medier, blant annet TV2, Ny Tid og for Blend, det tidligere X-plosive som hun også var med å starte, sammen med søsteren Mahmona Khan. 

Hun ble ansatt i VG i 2011, og har siden arbeidet som journalist og kommentator i avisen. I VG mottok hun i 2020 SKUP-prisen for «Helsereformens konsekvenser» sammen med Anne Stine Sæter,  Eirik Mosveen og Sofie Amalie Hoff Fraser. Hun har tidligere vunnet SKUP-diplom to ganger, i 2016 for saken om «UDs bistandskonsulenter» sammen med Erlend Ofte Arntsen og i 2017 for saken «Barnevernsmilliardene» sammen med Maria Mikkelsen og Amalie Frøystad Nærø.

Hun debuterte som forfatter i 2019, med boka Ut av skyggene - Den lange veien mot likestilling for innvandrerkvinner. Boken vant Bokhandelens sakprosapris for 2019. Boken ble også nominert til Brageprisen og Litteraturkritikerprisen for beste sakprosa i 2019, 

Høsten 2019 fikk Majid tildelt Fritt Ords Oxford-stipend ved Reuters Institute for the Study of Journalism. Under sitt halvårige opphold som gjesteforsker ved Oxford-universitetet forsket hun på representasjonen av etniske minoritetskvinner i VG og Aftenposten i 2018. Studien ble publisert april 2021, og viste at etniske minoritetskvinner var sitert eller omtalt i under 1 prosent av dekningen i landets to største aviser.  

Februar 2021 gikk Majid over til å bli fast kommentator i VG.

Bibliografi 
 Ut av skyggene, Aschehoug forlag (2019) ISBN 9788203296734

Referanser

Eksterne lenker 
 Forfatterpresentasjon på Aschehougs nettsider 

Nordmenn av pakistansk opphav
Journalister i VG
Bryan Johnson (sanger)

Bryan Johnson (født 18. juli 1926 i London i Storbritannia, død 18. oktober 1995) var en britisk sanger og skuespiller. Han er mest kjent for å ha representert Storbritannia i Eurovision Song Contest på hjemmebane i 1960. Der kom han på andreplass med låten «Looking High, High, High».

Bakgrunn 
Johnson arbeidet store deler av 1950-årene som musiker og sanger, og i 1957 deltok han i den britiske finalen til Eurovision Song Contest. Tre år senere deltok han på nytt, og vant den britiske finalen med «Looking High, High, High». Blant annet vant han over broren og svigerinnen Teddy Johnson og Pearl Carr som hadde representert Storbritannia året før. I likhet med dem havnet han på andreplass i Eurovision Song Contest, som dette året ble arrangert i fødebyen hans, London. Sangen ble nådde en 20. plass på den britiske singellisten. Johnson deltok på nytt i den britiske finalen i 1961, men endte på femteplass med sangen «A Place in the Country».

Han var også skuespiller og spilte i flere Donald Wolfit-produksjoner. Blant annet i roller som narren Feste i Helligtrekongersaften og narren i Kong Lear. I en biografi ble Wolfit senere sitert på (side 251) at Johnson var «den beste narren jeg noen gang har hatt». Senere spilte Johnson roller i musikaler som Lock up Your Daughters og gjorde senere suksess som Ebenezer Scrooge i En julefortelling.

Johnson fortalte senere om sine opplevelser fra Eurovision Song Contest i en utgave av talkshowet Gloria Live på BBC One 4. mai 1990.

Se også 

 Storbritannia i Eurovision Song Contest

Referanser

Eksterne lenker 
 

Eurovision Song Contest-deltakere for Storbritannia
Engelske musikere
John Bennett Perry

John Bennett Perry (født 4. januar 1941 i Williamstown, Massachusetts, USA) er en amerikansk skuespiller, sanger og tidligere modell. Han er faren til skuespilleren Matthew Perry, kjent fra tv-serien Friends.

Han er kjent fra filmer som The legend of the Lone Ranger - 1981, og Independence Day - 1996. Også kjent fra serier som Scrubs - 2004, og Nightingales - 1988. Han var også med i en episode av Friends i 1998.

Referanser

Eksterne lenker 
 

Skuespillere fra USA
Personer fra Berkshire County i Massachusetts
Patricia Bredin

Patricia Bredin (født 14. februar 1935 i Hull i England) er en tidligere sanger og skuespiller fra Storbritannia. Hun ble kjent i Storbritannia i 1957 da hun var landets aller første representant i Eurovision Song Contest i Frankfurt i Tyskland.

Bakgrunn 
Bredin vokste opp i vestre Hull og tok skolegangen ved jenteskolen Newland School. Hun startet sangkarrieren som medlem av Hull Operatic Society og opptrådte i show på Hull rådhus og andre større bygninger i byen. Siden dro hun til London Under en opptreden på Savoy Hotel i London, ble hun oppdaget av BBC som spurte om hun kunne tenke seg å delta i sangkonkurransen A Song for Europe i 1957. Hun hadde aldri hørt om hverken konkurransen eller fjernsyn før, men takket likevel ja til oppdraget.

Der opptrådte hun med sangen «All», ifølge henne selv fordi «ingen andre ville synge den forferdelige, lille sangen». Men låten vant den britiske finalen med klar margin, og Bredin fikk oppdraget som Storbritannias aller første representant i Eurovision Song Contest. Finalen ble arrangert i mars 1957 i Frankfurt, og «All» endte til slutt som nummer syv av ti deltakere. Låten var kun på 1 minutt og 52 sekunder, og var den korteste Eurovision-sangen inntil 2015, da Finland stilte opp med låten «Aina mun pitää» på 1 minutt og 25 sekunder. Bredin spilte aldri inn «All» på plate, og den ble dermed raskt glemt.

Senere hadde hun en variert karriere innen britisk og internasjonal underholdningsbransje. Hun spilte i en rekke musikaler på både West End i London og på Broadway i New York. I 1962 etterfulgte hun Julie Andrews i rollen som Guinevere i Broadway-oppsetningen av Camelot sammen med Richard Burton. Hun spilte også i flere britiske filmer, blant annet sammen med Ian Carmichael og Sid James. Fra 1964 til 1966 var hun gift med den walisiske sangeren Ivor Emmanuel.

I siste halvdel av 1960-årene underholdt hun på rutefartøyet «QE2», der hun møtte den kanadiske millionæren Charles MacCulloch. Paret giftet seg senere i 1975 og flyttet til en gård på Nova Scotia. Under en forsinket bryllupsreise i 1979, døde ektemannen, og hun har siden blitt boende i Canada. Hun har også utgitt boken My Fling on the Farm.

Se også 

 Storbritannia i Eurovision Song Contest

Referanser

Eksterne lenker 
 

Eurovision Song Contest-deltakere for Storbritannia
Engelske musikere
Faithful Word Baptist Church

Faithful Word Baptist Church er en fundamentalistisk frittstående baptistisk menighet i Tempe i Arizona, grunnlagt i 2005 av pastor Steven Anderson.

Lære 
Menigheten anser at King James-bibelen er Guds ord, og avviser moderne oversettelser. De tror på treenigheten, Kristi guddommelighet og frelse gjennom tro. I samsvar med den baptistiske tradisjonen bruker de dåp gjennom nedsenkning etter en personlig bekjennelse. 

Menigheten avviser kalvinisme, ettersom man mener at Gud vil at alle mennesker skal bli frelst. De mener at homoseksuelle har avvist Guds nåde til en slik grad at de er forbi redning og kan ikke bli frelst. Menigheten anser videre at utøvd homofili burde vært straffet med dødsstraff.

Kontroverser 
Menigheten vekket oppmerksomhet da deres pastor, Steven Anderson, sa under en tale at han skulle be for at daværende president Barack Obama skulle dø og komme til helvete.

Faithful Word Baptist Church har blitt klassifisert som en hatgruppe av Southern Poverty Law Center, for sine skarpe uttalelser mot homofili.. Menighetens pastor, Steven Anderson, har blitt nektet inntreden i flere land av samme anledning. 

Menighetens pastor har selv blitt anklagd for antisemittisme og holocaustbenektelse etter en video han publiserte på YouTube. Til og med andre fundamentalistiske baptister har kritisert Faithful Word Baptist Church og lignende menigheter for å ofte blande inn konspirasjonsteorier i talene sine.

Steven Anderson 
Steven Anderson (født 24. juli 1981) vokste opp i Sacramento, California og gikk i en menighet der når han var barn. Etter det skiftet familien hans menighet til en mer liberal en. Han gikk på Woodcreek High School i Roseville, CA og etter uteksamineringen reiste han til Tyskland og Øst-Europa i tre måneder og arbeidet for frittstående baptistmenigheter der. Det var på denne turen at han møtte kona hans, Zsuzsanna Anderson, mens han var ute på sjelevinning i gatene i München i Bayern. De har vært gift i 17 år, og sammen har de ni unger.

Anderson har lært seg over 140 kapitler, ord-for-ord, fra King James-bibelen utenatt, inkludert omtrent halve det nye testamente.

Referanser

Eksterne lenker 
 Offisiell hjemmeside

Baptistene
Organisasjoner fra USA
Kristne samfunn
Rösan

Rösan er en småort i Onsala socken i Kungsbacka kommune i Hallands län. Den hadde 98 innbyggere i 2015.

Referanser 

Kungsbacka kommune
Skjalg Fjellheim

Skjalg Fjellheim (født 12.desember 1967 på Senja) er en norsk journalist og redaktør. Fra 2016 har han vært politisk redaktør i Nordlys.

Fjellheim er cand.mag fra 1992, med studier i historie og sosiologi ved Universitetet i Tromsø, og journalistutdanning ved Høgskolen i Bodø.
Fjellheim var politisk aktiv og medlem i SV i ungdomsårene, og var også sentralstyremedlem i Sosialistisk Ungdom fra 1985 til 1987. Han meldte seg ut av SV i 1990. Han startet som journalist hos NRK  i 1992, seinere i NTB,  i perioden 1995 til 2005 var han korrespondent for Dagbladet i Nord-Norge. Han var journalist og kommentator i Nordlys fra 2005, før han i 2012 ble kommunikasjonsdirektør i forskningsselskapet Norut (nå Norce). I 2015 kom han tilbake til media da han ble ansatt som kommentator i Nordlys i Tromsø. I september 2016 ble han politisk redaktør i samme avis.  Fjellheim blir ofte benyttet som politisk kommentator både hos NRK, TV2 og andre riksdekkende medier.

Referanser 

Journalister i norske lokalaviser
Redaktører
ProgAtom

ProgAtom er et norsk progrockband etablert i 2012. Musikken er melodiøs symfonisk rock med ambiente trekk. Medlemmer er: Åsmund Mjelva - bass, Arild Sveum - tangenter, Mattis Sørum - gitarer, Rune Ulen - slagverk og Tore Christer Storlid - vokal. Gitarist Mattis Sørum, kjent fra bl.a. «Pictorial Wand», har lagd musikk til mange norske kortfilmer som  The Winter Story (2016) og  Little Grey Wolfy. Spring and Icy Drift (2017) Vokalist Tore Christer Storlid er kjent fra en rekke band som Sipher, Powerslaves, Oh Snap, Myrna Braza, Audrey Horne og i band med Eirik Søfteland. ProgAtom har gitt ut to album, Sagittarius A (2015) og Spiral (2018). Bandet har norske tekster på sine to første album. Begge album er spilt inn i Lydbildet Studio & Lydproduksjon og er utgitt av Mjelva Musikk. Bandet har fått omtale i internasjonal musikkpresse og er spilt på radiostasjoner over store deler av verden. Albumet Spiral ble kåret til et av månedens album i november 2018 av radiostasjonen BeProgRock i Brasil, og ProgAtom har ligget fast på spillelista til den amerikanske radiostasjonen «Progressive Rock AZUSA» i 2019.

Diskografi 
 Sagittarius A (2015)
 Spiral (2018)
Under the Olive Tree (2021)

Referanser

Eksterne lenker 
Prog Magazine
We Rock Webzine
Merlinprog
Rockportaal

Norske prog-rock-band
Norgesmesterskapet i orientering 2001

Norgesmesterskapet i orientering 2001 bestod av flere arrangementer som i 2001 kåret norgesmestere i orientering.

Hovedmesterskapet ble arrangert i Klæbu 6.-9. september. Kongepokalene ble vunnet av Hanne Staff og Bernt Bjørnsgaard.



Kvinner

Sprint 

Dato: 22. juni
Sted: Porsgrunn

Kortdistanse 

Dato: 8. september
Sted: Klæbu

Klassisk distanse 

Dato: 6. september
Sted: Klæbu

Langdistanse 

Dato: 20. oktober
Sted: Fredrikstad

Nattorientering 

Dato: 22. september
Sted: Søgne

Stafett 

Dato: 9. september
Sted: Klæbu

Menn

Sprint 

Dato: 22. juni
Sted: Porsgrunn

Kortdistanse 

Dato: 8. september
Sted: Klæbu

Klassisk distanse 

Dato: 6. september
Sted: Klæbu

Langdistanse 

Dato: 20. oktober
Sted: Fredrikstad

Nattorientering 

Dato: 22. september
Sted: Søgne

Stafett 

Dato: 9. september
Sted: Klæbu

Kilder 
 Tore Johansen (red.) Sportsboken 2001, s. 280. Schibsted. ISBN 82-90773-12-9.

2001
Orientering
Sportsarrangementer i Trøndelag
Sportsarrangementer i Telemark
Sportsarrangementer i Viken
Sportsarrangementer i Vest-Agder
Sport i Trondheim
Sport i Porsgrunn
Sport i Fredrikstad
Søgne
Traktaten om Den europeiske union

Traktaten om Den europeiske union (TEU) er den konsoliderte utgave av Maastricht-traktaten, slik ordlyden ble etter vedtakelsen av Lisboa-traktaten i 2007. Den utgjør sammen med Traktaten om Den europeiske unions virkemåte EUs traktatgrunnlag.   

TEU omhandler EUs grunnleggende prinsipper og regler. Den etablerer mål, verdier, kompetanser, institusjonell struktur, forholdet til medlemsstatene og EUs borgere, kriterier for medlemskap og utmelding av EU.

TEU ble vedtatt 7. februar 1992 i Maastricht, og ble da kjent som Maastricht-traktaten. Den er senere endret i

Amsterdam-traktaten 1997,
Nice-traktaten 2001 og
Lisboa-trakaten 2007.

Referanser 

Den europeiske unions traktater
Emilie Fleten

Emilie Fleten (født 9. juni 1992 på Gol) er en norsk langrennsløper som representerer Gol IL og Team XPND Fuel of Norway. Hun vant Norgescupen i langrenn 2018/19 sammenlagt. 

Hun har også vært aktiv innen terrengløp og sykkel, og har en fjerdeplass i lang løype junior fra NM i terrengløp 2010.

Idrettskarriere 
Fleten kom på tredjeplass i Norgescupen på rulleski 2010, i klassen eldre junior.  Hun kom på niendeplass i J18-klassen i Norgescupen i langrenn for junior 2009/10, og 16.-plass i 19-20-årsklassen i Norgescupen i langrenn for junior 2010/11. 

I Norgescupen på rulleski 2011 kom hun på tiendeplass i klassen 19-20 år, og hun deltok i seniorklassen i Norgescupen i langrenn for junior 2011/12, der hun kom på 37.-plass. Under Junior-NM på ski 2012 fikk hun sølv på 5 km fri og bronse på 15 km klassisk. Året etter kom hun på 22.-plass i U23-klassen og 35.-plass i seniorklassen i Norgescupen i langrenn 2012/13, og hun kom på 41.-plass i Skandinavisk Cup 2012/13. 

Hun kom på 13.-plass i U23-klassen og 23.-plass i seniorklassen i Norgescupen i langrenn 2013/14, og hun deltok i Skandinavisk Cup 2013/14, der hun kom på 50.-plass med 27 poeng. I Norgescupen i langrenn 2014/15 kom hun på 25.-plass i U23-klassen og 44.-plass i seniorklassen. Hun fikk 9 poeng i Skandinavisk Cup 2014/15, som holdt til 74.-plass sammenlagt. I Norgescupen i langrenn 2015/16 kom hun på 26.-plass i seniorklassen, og hun kom på 47.-plass i Skandinavisk Cup 2015/16. 

Fleten fikk 208 poeng i Norgescupen i langrenn 2016/17, og kom på 18.-plass, og hun fikk 21 poeng i Skandinavisk Cup 2016/17, som holdt til 46.-plass. Sesongen etter kom hun på niendeplass i Norgescupen i langrenn 2017/18 totalt, men kom på sjetteplass i distansecupen med 306 poeng. I Skandinavisk Cup 2017/18 kom hun på 46.-plass, som året før. Hun vant ett av rennene i Norgescupen i langrenn 2018/19, og vant norgescupen sammenlagt med 602 poeng. I Skandinavisk Cup 2018/19 kom hun på 16.-plass totalt, og hun kom på 13.-plass i distansecupen og 22.-plass i sprintcupen.

I 2019 ble Fleten en del av Team Ragde Eiendom der hun satser på Ski Classics. I 2020 ble hun nummer to i Jizerská padesátka. I 2020 gikk hun over til Team Koteng, og i 2021 gikk hun over til Team XPND Fuel of Norway.

Referanser

Eksterne lenker 
 

Norske langrennsløpere
Personer fra Gol kommune
1766 i Danmark


Begivenheter i året 1766 i Danmark.

Statsledere
 Monark – Frederik V (1746–14. januar 1766), Christian VII (1766-1808)
 Statsminister – J.H.E. Bernstorff (1751–1770)

Hendelser

 14. januar – Kronprins Christian blir kong Christian VII av Danmark og Norge.
 Bryllupet mellom Gustav III og Sofia Magdalena
 20. oktober - Christian Tychsen blir utnevnt til guvernør på Den danske Gullkysten som den første på regulær basis.
 8. november
 Bryllupet mellom kong Christian VII og Caroline Mathilde av Danmark og Norge finner sted på Christiansborg slott ledsaget av omfattende feiringer over hele byen.
 Arrangementet er på samme tid innvielsen av storsalen til det fortsatt ikke fullførte kongelige palasset.
 Anna Sophie Magdalene Frederikke Ulrikke krever pensjon fra det danske kongehuset da hun påstod at hun var den uekte datteren til kong Christian VI.

Fødsler 
 22. januar – Haagen Christian Astrup, generalkrigskommissær og godseier (død 1827)

Dødsfall 
 14. januar – Frederik V, dansk konge (født 1723)
 7. mai – Just Fabritius, forretningsmann 1703)
 17. september – Philip de Lange, arkitekt (født ca. 1705)
 28. desember – Frederik Adeler, dansk-norsk adelsmann og godseier (født 1700)

Referanser

Eksterne lenker
Pantsir-S1

Pantsir-S1 (russisk Панцирь-С1), NATO-kallenamn SA-22 Greyhound) er en luftvernplattform med kort-til-middels rekkevidde. Systemet er sammensatt av bakke-til-luft-missil (SA-19) og luftvernartilleri med 30mm maskinkanoner. Produsenten er KBP Instrument Design Bureau fra byen Tula i Russland.  Våpenet er en videreutvikling av 2S6 Tungusjka og brukte i 2017 fremdeles den nyeste teknologien innen såkalt phased array (fasestyrt radar med arrangement av antenner som ikke trenger rotere eller bevege seg) for både målfinning og målfølging.

Formålet med Pantsir-S1 er å skape nærforsvar (rundt 2000 m) mot trussler fra luften, så som kryssermissil, helikoptre og droner (UAV)..

Referanser

Se også 
HOW ISRAEL DESTROYED RUSSIAN PANTSIR-S1 IN SYRIA [[1]]

Eksterne lenker 
 

Luftvernmissiler
Luftvernmissilsystemer
Orlan-10

Den Orlan-10 () er et ubemannet fly  produsert for Russland i  St. Petersburg. Prisen på en drone er angivelig mellom US$87,000 og US$120,000. Droner er vanligvis brukt i en gruppe av to eller tre, den første brukes til rekognosering fra en høyde på 1-1.5 km, den andre for elektronisk krigføring, og den tredje som en transponder som overfører etterretningsinformasjon til et kontrollssenter. Mer enn 1000 Orlan-10 har blitt produsert, med 11 forskjellige varianter.  UAV-en har et sammensatt skrog som reduserer sin egen radarsignatur.

Spesifikasjoner 

 Take-off vekt: 15 kg
 Nyttelast vekt: 6 kg
 Motor: (bensin A-95)
 Utskytingsmetode: foldet katapult
 Landing metode: via fallskjerm recovery
 Lufthastighet: 90-150 km/h
 Maks. varighet i luften : 16 timer
 Maks. bruksområde: opp til 140 km fra ground control station (opp til 600 km off-line)
 Maks. høyde over havet: 5000 m
 Maks. vindhastighet på start: 10 m/s
 Temperaturområde nær bakken: fra -30 til +40 °C

Referanser 

Droner